TARYBOS SPRENDIMAS
2004 m. gegužės 11 d.
dėl Regionų komiteto narių ir pakaitinių narių skyrimo
(2004/734/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 49 straipsnį,
atsižvelgdama į Aktą dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų, ypač į jo 15 ir 49 straipsnius,
atsižvelgdama į 2002 m. sausio 22 d. Tarybos sprendimą dėl Regionų komiteto narių ir pakaitinių narių skyrimo (1),
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos vyriausybių pasiūlymus,
kadangi:
(1)
Į Europos Sąjungą įstojus Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai Regionų komitetas turėtų padidėti, paskyrus devyniasdešimt penkis narius ir devyniasdešimt penkis pakaitinius narius, naujose valstybėse narėse atstovaujančius regionų ir vietos valdžios institucijoms.
(2)
Komitetą turi sudaryti regionų ir vietos valdžios institucijų atstovai,
NUSPRENDĖ:
Vienintelis straipsnis
Laikotarpiui iki 2006 m. sausio 25 d. imtinai Regionų komiteto:
-
nariais skiriami šio sprendimo I priede atitinkamos valstybės narės išvardinti asmenys;
-
pakaitiniais nariais skiriami šio sprendimo II priede atitinkamos valstybės narės išvardinti asmenys.
Priimta Briuselyje, 2004 m. gegužės 11 d.